**LĪGUMS**

*par veselības aprūpes pieejamības nodrošināšanu sociālās aprūpes centros*

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ

PARAKSTA UN TĀ LAIKA ZĪMOGA DATUMS

**Nacionālais veselības dienests** (turpmāk – Dienests), kuru saskaņā ar Līgumpartneru departamenta reglamentu pārstāv \_\_\_\_\_\_\_\_\_ nodaļas vadītājs (-a) \_\_\_\_\_\_\_\_\_\_\_\_\_, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Centrs), kuru saskaņā ar \_\_\_\_\_\_\_\_\_\_\_\_\_\_\_pārstāv (amats) \_\_\_\_\_\_\_\_\_\_\_\_\_\_\_, no otras puses, katrs atsevišķi saukti - Puse, bet kopā – Puses,

pamatojoties uz Satversmes 111.pantu, Pacientu tiesību likuma 5.panta pirmo daļu, Ministru kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” 13.3. punktu, noslēdz šādu līgumu (turpmāk – Līgums):

1. **Līguma priekšmets**

Līgums nosaka Dienesta un Centra sadarbības kārtību, lai nodrošinātu iespēju sociālās aprūpes centros ievietotājām personām (turpmāk – Personas) saņemt ambulatorajai ārstēšanai paredzēto zāļu un medicīnisko ierīču iegādes izdevumu kompensāciju (turpmāk – kompensējamās zāles un medicīniskās ierīces), kā arī no veselības aprūpei paredzētajiem budžeta līdzekļiem apmaksātus veselības aprūpes pakalpojumus (turpmāk – veselības aprūpes pakalpojumi) ārstniecības iestādēs, kas atrodas ārpus Centra un ir noslēgušas līgumu ar Dienestu par veselības aprūpes pakalpojumu sniegšanu.

1. **Pušu saistības un pienākumi**
	1. Centrs 10 (desmit) dienu laikā no Līguma noslēgšanas dienas nosūta Dienestam ārstu sarakstu, kuriem ir tiesības izrakstīt kompensējamās zāles, un, kuriem ir tiesības nosūtīt Personas uz ārpus Centra ārstniecības iestādēm (turpmāk – Līguma 1.pielikums).
	2. Par izmaiņām Līguma 1.pielikumā, Centrs nekavējoties, bet ne vēlāk kā 5 (piecu) darba dienu laikā rakstiski informē Dienestu. Līguma 1.pielikuma izmaiņu gadījumā Līguma grozījumi netiek gatavoti.
	3. Dienests apņemas ievadīt informāciju Līguma 1.pielikumā norādītajiem ārstiem veselības aprūpes pakalpojumu apmaksas norēķinu sistēmā "Vadības informācijas sistēma", kā arī informēt ārstniecības iestādes, kas ir noslēgušas līgumu ar Dienestu par veselības aprūpes pakalpojumu sniegšanu, ievietojot informāciju, Dienesta tīmekļvietnē.
	4. Ņemot vērā, ka atbilstoši veselības aprūpes jomu regulējošiem normatīvajiem aktiem kompensējamām zālēm un medicīniskām ierīcēm ir noteikts finanšu apjoma ierobežojums, Centrs nodrošina kalendārā gada ietvaros, ka:
		1. Personām kompensējamās zāles un medicīniskās ierīces tiek izrakstītas normatīvajos aktos noteiktajā kārtībā, ievērojot no Dienesta saņemto informāciju par finanšu apjoma ierobežojumiem, kas Centram nosūtīta Līguma 2.8.punktā minētajā kārtībā;
		2. Līguma 1.pielikumā minētajiem ārstiem tiek noteikts konkrēts līdzekļu apmērs kompensējamo zāļu un medicīnisko ierīču izrakstīšanai, lai kopējais apjoms nepārsniegtu Līguma 2.8.punktā minētajā kārtībā Centram nosūtītos finanšu apjoma ierobežojumus.
	5. Nosūtīt Personas valsts apmaksāto veselības aprūpes pakalpojumu saņemšanai ir tiesīgi Līguma 1.pielikumā minētie ārsti.
	6. Lai nodrošinātu Dienestam iespēju plānot finanšu apjomus kārtējam kalendārajam gadam, Centrs līdz kārtējā kalendārā gada 1.novembrim rakstiski informē Dienestu par:

2.6.1. Personu skaitu uz kārtējā kalendārā gada 30. septembri;

2.6.2. Personu skaitu, kam nākamajā kalendārajā gadā būs nepieciešamas kompensējamās zāles un medicīniskās ierīces, norādot to atbilstoši Ministru kabineta 2006.gada 31.oktobra noteikumu Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” 1.pielikumā „Slimības, kuru ārstēšanai paredzēto zāļu un medicīnisko ierīču iegādes izdevumi tiek kompensēti” minētajām diagnozēm un diagnožu grupām.

2.7. Centram ir tiesības rakstveidā vērsties Dienestā ar pamatotu lūgumu grozīt piešķirtā kompensējamo zāļu un medicīnisko ierīču finansējuma apjomu attiecīgam kalendārajam gadam.

2.8. Dienests apņemas:

* + 1. 30 darba dienu laikā pēc likuma par valsts budžetu kārtējam gadam izsludināšanas nosūtīt Centram paziņojumu par Līguma 2.4. punktā minētā finansējuma apjomu (turpmāk – finanšu paziņojums), kas noformēts elektroniska dokumenta veidā un parakstīts ar drošu elektronisko parakstu, uz Līguma 6.2.punktā norādīto elektroniskā pasta adresi;
		2. Reizi mēnesī līdz 30. datumam (izņemot par kārtējā gada decembri, kad informāciju ievieto ne vēlāk kā nākamā gada 20. februārī) ievietot Dienesta tīmekļvietnē informāciju par kompensējamo zāļu izrakstīšanai noteiktā finansējuma apjoma izpildi iepriekšējā mēnesī;
		3. Reizi mēnesī līdz 30. datumam ievieto Dienesta tīmekļvietnē informāciju par primārās veselības aprūpes pakalpojumu sniedzēju laboratorisko pakalpojumu apmaksai paredzētā līdzekļu apjoma izlietojumu iepriekšējā mēnesī.
1. **Līguma spēkā esamība un grozījumu veikšanas kārtība**

3.1. Līgums stājas spēkā no dienas, kad to ir parakstījušas abas Puses. Līgums tiek slēgts uz nenoteiktu laika periodu.

3.2. Līgumu var papildināt, grozīt vai izbeigt Pusēm savstarpēji vienojoties. Jebkuras izmaiņas, papildinājumi vai pielikumi tiek noformēti rakstveidā un kļūst par Līguma neatņemamu sastāvdaļu.

3.3. Vienpersoniski Līgumu var izbeigt, rakstiski brīdinot par to otru Pusi 1 (vienu) mēnesi iepriekš, paziņojumu par Līguma izbeigšanu nosūtot uz oficiālo elektroniskā pasta adresi ar drošu elektronisko parakstu, kas satur laika zīmogu, vai ierakstītā sūtījumā pa pastu uz Līgumā norādītajām adresēm.

3.4. Dienests var vienpusēji izbeigt Līgumu pirms termiņa, rakstiski par to brīdinot Centru vismaz 5 (piecas) dienas iepriekš, ja Centrs nepilda līguma noteikumus vai neizpilda tos pilnīgi un laikus, vai pārkāpj normatīvo aktu prasības.

3.5. Izbeidzot Līgumu pirms termiņa, Dienests neuzņemas saistības, kas pārsniedz Līguma noteikumus.

1. **Nepārvarama vara**

4.1. Puses tiek atbrīvotas no atbildības par Līguma pilnīgu vai daļēju neizpildi, ja tā radusies ārkārtēja, nepārvarama rakstura notikuma dēļ, no kura nav iespējams izvairīties un kura sekas nav iespējams pārvarēt, kuru Līgums slēgšanas brīdī nebija iespējams paredzēt, kas nav radies Puses vai tās kontrolē esošas personas rīcības dēļ, kas padara saistību izpildi ne tikai apgrūtinošu, bet neiespējamu. Pie šādiem notikumiem pieder – dabas katastrofas, valsts pārvaldes, pašvaldību institūciju pieņemtie ārējie normatīvie akti, tiesu spriedumi, lēmumi, kuri ierobežo vai izslēdz Līgums izpildes iespējas.

4.2. Ja minēto apstākļu dēļ Līgumu nevar izpildīt ilgāk par 10 (desmit) dienām, katrai Pusei ir tiesības izbeigt Līgumu, par to rakstveidā brīdinot otru Līdzēju vismaz 3 (trīs) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šīs Līguma izbeigšanas rezultātā.

1. **Citi noteikumi**

5.1. Ja kāds no Līguma noteikumiem zaudē juridisko spēku, pārējie Līgums punkti paliek spēkā.

5.2. Puses apņemas darīt visu iespējamo, lai visus strīdus, kas rodas sakarā ar Līgumu, izšķirtu savstarpēju sarunu ceļā.

5.3. Dienestam ir tiesības pārbaudīt no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību normatīvajiem aktiem un Līgumam.

* 1. Ja Veselības inspekcija vai Dienesta Kontroles un uzraudzības departaments ir konstatējuši, ka Centrs ir nepamatoti izrakstījis kompensējamās zāles un medicīniskās ierīces vai nosūtījumus veselības aprūpes pakalpojumu saņemšanai, Centra pienākums ir atmaksāt Dienestam naudas summu nepamatoti izrakstīto kompensējamo zāļu un medicīnisko ierīču vai nosūtījuma vērtības apmērā.
	2. Puses nav tiesīgas pilnīgi vai daļēji nodot šajā Līguma noteiktās tiesības un pienākumus trešajām personām.
	3. Kontaktpersonas Līguma izpildē:
		1. no Dienesta puses – \_\_\_\_\_\_\_\_\_\_\_ \_\_\_\_\_\_\_\_\_\_\_, tālruņa numurs: \_\_\_\_\_\_\_\_, e-pasts: \_\_\_\_\_\_\_\_\_\_\_@vmnvd.gov.lv;
		2. no Centra puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālruņa numurs: \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_.
	4. Centrs Līguma 2.1.,2.2. un 2.5. punktā minēto informāciju Dienestam nodod, nosūtot to uz elektroniskā e-pasta adresi: nvd@vmnvd.gov.lv, izmantojot drošu elektronisko parakstu.
	5. Puses 5 (piecu) darba dienu laikā rakstiski informē viena otru par Līguma 5.6. punktā norādīto kontaktpersonu maiņu, nosūtot minēto informāciju elektroniski 6. punktā norādīto e-pasta adresi.
	6. Šis Līgums sastādīts latviešu valodā uz 4 (četrām) lapām ar 1 (vienu) pielikumu un parakstīts ar drošu elektronisko parakstu, kas satur laika zīmogu.
1. **Pušu rekvizīti**

**6.1.DIENESTS 6.2.CENTRS**

|  |  |
| --- | --- |
| adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | juridiskā adrese: \_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ | norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ |
| kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_ | e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| ŠIS Dokuments ir parakstīts ar drošu elektronisko parakstu un satur laika zīmogu |